กวีประชาไท: แด่ 1 ปีที่สูญหายสุรชัย และผองสหาย
ครบ 1 ปี ที่สุรชัยถูกใครอุ้ม ใครกลุ้มรุมอุ้มเขาเอาลงโขงแต่แม่โขงไม่ยอมให้ไร้สิ้นโลง จึงได้โพล่งพลังงานการดิ้นรนโขงเอยเคยนับศพกี่ครบแค้น จะถึงแก่นบังเกิดเปิดเหตุผลกี่กฎหมายจะได้ถึงซึ้งใจคน เลิกวกวนหม่นหมองครรลองเราใช่ไหมศพสุรชัยในลำโขง? ยังไม่ทันใส่โลงโล่งโจ้งเน่าแต่ลอยมาหาไปไร้รอยเงา สหายเขาได้เผาแล้วตามแนวทางหายสาบสูญไร้กูณฑ์กองอันหมองไหม้ สุรชัยในความผิดคิดสรรค์สร้างจึงต้องไร้เงาหัวทั่วสรรพางค์ ตกตายกลางน้ำโขงไร้โลงรักเคยเดนตายมาหลายสมัยในชีวิต คอมมิวนิสต์รุ่นใดไม่รู้จักสู้เพื่อสิทธิ์ประชามานักต่อนัก จนแตกหักหายไม่พบครบ 1 ปีมีคนหายภายใต้ฟ้านภาผ่อง พวกเขาผองท่องไปในแดนผีทิศประเทศเปรตริดสิทธิ์เสรี อุทิศชีวีนี้พลีเพื่อชนสักกี่คนบนเส้นทางที่ถางทุกข์ เป็นผู้ปลุกประเทศด้วยเหตุผลคนมีความคิดต่างตามทางตน กระเสือกกระสนถากถางทางเสรีจรดปากกาคารวะนักปฏิวัติ ในประวัติศาสตร์บาทวิถีสู้เพื่อวางระบบระบอบตอบวิธี ชุบชีวีประชามาเท่าเทียมสู้เพื่อล้างความเหลื่อมล้ำขยำขยี้ สู้เพื่อมีวิถีสวรรค์อันยอดเยี่ยมขจัดนรกหมกไหม้ในธรรมเนียม ความโหดเหี้ยมกระหายเลือดเชือดเขาเอย
ครบ 1 ปี ที่สุรชัยถูกใครอุ้ม ใครกลุ้มรุมอุ้มเขาเอาลงโขงแต่แม่โขงไม่ยอมให้ไร้สิ้นโลง จึงได้โพล่งพลังงานการดิ้นรนโขงเอยเคยนับศพกี่ครบแค้น จะถึงแก่นบังเกิดเปิดเหตุผลกี่กฎหมายจะได้ถึงซึ้งใจคน
กวีประชาไท,ธุลีดาวหาง,สุรชัย ด่านวัฒนานุสรณ์,สุรชัย แซ่ด่าน,ชัชชาญ บุปผาวัลย์,ไกรเดช ลือเลิศ